Sørtremaursluker

Sørtremaursluker (Tamandua tetradactyla) er én av kun to nålevende arter i slekten tremaurslukere (Tamandua). Slekten inngår i maurslukerfamilien (Myrmecophagidae), som sammen med dvergmaurslukerfamilien (Cyclopedidae) utgjør delgruppen maurslukere (Vermilingua) i ordenen Pilosa. Dette er pattedyr i gruppen av gomlere (Xenarthra).


== Taksonomi ==
Sørtremaursluker ble skilt ut som selvstendig art i 1975 og består som fire underarter. Tidligere ble den regnet som konspesifikk med nordtremaursluker (T. mexicana) under fellesnavnet tremaursluker.


== Biologi ==
Sørtremaursluker varierer mer fysisk enn nordtremaurslukeren og blir omkring 71–155 cm lang, inkludert halen som typisk utgjør 37–67 cm av lengden. Voksne individer veier normalt 1,5–8,4 kg, og det er liten forskjell mellom kjønnene.Den sørlige tremaurslukeren er en mellomstor maursluker, selv om den kan variere betydelig i størrelse basert på miljømessige forhold. Arten har en delvis fungerende gripehale, små øyne og runde stående ører (cirka 5 cm høye), og en lang, sylindrisk og svakt kurvet snute. Pelsen er mer varierende i fargene enn hos nordtremaurslukeren. Fargene varierer også mye geografisk. Halen er pelskledd på oversiden, men den ytterste delen er hårløs. Bakføttene har fem tær, mens framføttene har fire.Arten for det meste nattaktiv og tilbringer omkring 13–64 % av tiden i trærne, men den er også noe aktiv på dagtid. Omkring åtte timer i døgnet går med til å finne mat og sånt, mens resten av tiden gjerne tilbringes hvilende i en hul trestamme. Arten er solitær og okkuperer gjerne et område på rundt 100–375 haa i størrelse, litt avhengig av tilgangen på mat og topografien der. Dietten består nesten utelukkende av maur og termitter, samt insekter og noe frukt. Luktesansen er svært god og brukes aktivt til å lete opp næringskilder, mens syn og hørsel er mindre bra.


== Inndeling ==

Pilosa, (dovendyr og maurslukere)
Folivora, dovendyr
Vermilingua, maurslukere
Cyclopedidae, dvergmaurslukerfamilien
Cyclopes, dvergmaurslukere
C. didactylus, (ikke navngitt)
C. catellus, (ikke navngitt)
C. dorsalis, (ikke navngitt)
C. ida, (ikke navngitt)
C. thomasi, (ikke navngitt)
C. rufus, (ikke navngitt)
C. xinguensis, (ikke navngitt)
Myrmecophagidae, maurslukerfamilien
Protamandua †
Myrmecophaga
M. tridactyla, kjempemaursluker
Neotamandua †
Tamandua, tremaurslukere
T. mexicana, nordtremaursluker
T. tetradactyla, sørtremaursluker
T. t. tetradactyla, nominatformen er utbredt i det sørlige og østre Brasil og i Uruguay
T. t. nigra, er utbredt det nordlige Brasil, Colombia, Venezuela, Trinidad og Guyanas
T. t. quichua, er utbredt Peru, Ecuador og det ekstremt vestlige Brasil
T. t. straminea, er utbredt i det sørlige Brasil, Paraguay, Bolivia og det nordøstre Argentina


== Fylogeni ==
Fylogeni etter Delsuc et al. (2012).


== Referanser ==


== Eksterne lenker ==
(en) Sørtremaursluker i Encyclopedia of Life 
(en) Sørtremaursluker i Global Biodiversity Information Facility 
(en) Sørtremaursluker hos Fossilworks 
(en) Sørtremaursluker hos ITIS 
(en) Sørtremaursluker hos NCBI 
(en) Kategori:Tamandua tetradactyla – bilder, video eller lyd på Wikimedia Commons 
(en) Tamandua tetradactyla – galleri av bilder, video eller lyd på Wikimedia Commons 
Tamandua tetradactyla – detaljert informasjon på Wikispecies